[image: ]VIEŠOJI ĮSTAIGA
VILNIAUS UNIVERSITETO LIGONINĖ
SANTAROS KLINIKOS


	
Suinteresuotiems tiekėjams					2026-01-14  Nr. 26SR-VPS-255

KVIETIMAS Į RINKOS KONSULTACIJĄ
DĖL DIDELĖS RAIŠKOS REAGENTŲ IR EKSPLOATACINIŲ MEDŽIAGŲ RINKINIŲ SEKOSKAITAI PIRKIMO 

Viešoji įstaiga Vilniaus universiteto ligoninė Santaros klinikos (toliau – Perkančioji organizacija) vadovaujantis Lietuvos Respublikos viešųjų pirkimų įstatymo (toliau – VPĮ) 27 str., kviečia ir prašo nepriklausomų ekspertų, institucijų ir kitų rinkos dalyvių teikti konsultacijas Perkančiosios organizacijos vykdomoje rinkos konsultacijos procedūroje, kurią atlikus planuojama vykdyti didelės raiškos reagentų ir eksploatacinių medžiagų rinkinių sekoskaitai, 10 vnt. pirkimą (toliau – Pirkimas). 
Konsultacijos tikslas: Tinkamai pasirengti viešajam Pirkimui. 
Konsultacijos būdas: rinkos konsultacija vykdoma Centrinės viešųjų pirkimų informacinės sistemos (toliau – CVP IS) priemonėmis. Kviečiame rinkos dalyvius susipažinti su skelbiamu techninės specifikacijos projektu ir CVP IS priemonėmis iki 2026 m. sausio 22 d. 9 val. 00 min. teikti pastabas, klausimus ir pasiūlymus bei pateikti atsakymus į pateiktus klausimus. Klausimai, pastabos, siūlymai, gauti pasibaigus aukščiau nurodytam terminui, gali būti nenagrinėjami. Susitikimai rengiami nebus.
Rinkos konsultacija nėra skelbimas apie Pirkimą ar išankstinis skelbimas apie Pirkimą, techninės specifikacijos projektas nėra galutinis Pirkimo dokumentas.
Siekdami parengti Pirkimo sąlygas atitinkančias naujausias rinkos tendencijas ir galimybes bei užtikrinančias sąžiningą tiekėjų konkurenciją, vadovaudamiesi VPĮ 27 str., prašome pateikti atsakymus laisva forma į žemiau pateikiamus klausimus:
	Eil. Nr.
	Klausimas
	Atsakymas/komentaras/pasiūlymas

	1.
	Ar dalyvautumėte pirkime, planuojamame vykdyti pagal pateiktą techninę specifikaciją?
	

	2.
	Ar turite pastabų, klausimų dėl techninės specifikacijos projekto? 
(prašome pateikti argumentuotas pastabas bei konkrečių techninės specifikacijos punktų pakeitimus/patikslinimus, kurie  suteiktų galimybę Jūsų įmonei pasiūlyti techninės specifikacijos reikalavimų visumą atitinkančias prekes)
	

	3.
	Įvertinę pateiktą techninę specifikaciją planuojamam vykdyti pirkimui (10 rinkinių), prašome nurodyti, ar 15 940 Eur maksimali pirkimo vertė, Jūsų nuomone, atitinka šiuo metu rinkoje taikomas kainas. Jei ši kaina, Jūsų vertinimu, yra netinkama, prašome pagrįsti savo poziciją, nurodyti pagrindinius kainą lemiančius veiksnius ir pateikti siūlymus dėl reikalavimų patikslinimo.
	

	4.
	Ar turite kitų pastebėjimų ar pasiūlymų? (jei turite, prašome pateikti)
	


Rinkos dalyvio identifikaciniai duomenys bei konsultacijos metu pateikta informacija / duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims. Jūsų pateikti įkainiai / kaina nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui.
Bus peržiūrimos ir vertinamos CVP IS priemonėmis gautos pastabos, klausimai bei pasiūlymai. Teikiant pastabas, klausimus bei pasiūlymus, prašome aiškiai nurodyti, kuri informacija yra konfidenciali, nes siūlomi sprendimai ir iš rinkos dalyvių gaunama informacija gali būti nuasmeninta ir skelbiama. 
Perkančioji organizacija neįsipareigoja įgyvendinti kiekvieno gauto pasiūlymo ar į jį atsakyti. Gaunama informacija bus naudojama pasirengimo Pirkimo vykdymui tikslu. 

PRIDEDAMA. Techninė specifikacija (projektas).

